NaiveNeuron/SloPal huggingface dataset:
P. Hrušovský, predseda NR SR: (2005-11-08):
Pýtam sa pána navrhovateľa, či sa chce vyjadriť. Nech sa páči.
Krátky, Rastislav, poslanec NR SR (2024-02-27):
Prosím, pán predseda, aby ste dali hlasovať o tom, že Národná rada v súlade s § 73 ods. 3 písm. c) o rokovacom poriadku prerokuje návrh zákona v druhom čítaní.
Kaník, Ľudovít, poslanec NR SR (2012-07-31):
Pán minister, ste v nezávideniahodnej situácii. O tom potom. Ste sa nechali uvŕtať, alebo prevzali ste ako minister, čo vám už zostávalo, to, že tu teraz sedíte a počúvate to, čo je pravda, ale čo sa počúva veľmi nepríjemne. Pretože toto vôbec nemuselo byť. A to zdôvodňovanie, hľadanie, je to len legislatívno-technická, to je znásilňovanie. To je len hľadanie výhovorky. Ale tu naozaj nejde o techniku. Tu ide o podstatu veci. Pretože naozaj sa ukazuje, že to je také deravé, čo sa tu prináša, a vy to chcete rýchlo, rýchlo v lete, v lete, keď nikto nedáva pozor, mať to za sebou. A teraz hovoríte, že 40 miliónov je pre vás veľa. No a pre vás, ako to, že pre vás nebolo veľa na minulej schôdzi, keď vaši poslanci odmietli dve novely, ktoré tu boli, ležali na stole, ktoré by vám priniesli 50 až 100 miliónov korún? Sto miliónov eur. To vám nebolo veľa? A teraz chcete pracujúcim ľuďom kľudne zobrať 40, lebo to už je veľa. Ale tam, kde by, naopak, ste podporili pracujúcich, a tých, ktorí možno nepracujú, zas motivovali, aby pracovať začali, tam to pre vás nestálo za to. Lebo sa vám to nehodilo do toho socialistického videnia sveta? Do toho socialistického krámku? No, to je chyba! Prestaňme sa už naozaj dívať na to politicky a takto ideologicky! A potom, keď vravíte, aké sú tam problémy a diery. Prečo v prvom pilieri, v ktorom sami navrhujete zmeny, a viete veľmi dobre, v tomto návrhu zákona navrhujete tie zmeny, a my proti ním nebrojíme, ale prečo ich posúvate na rok 2016, keď tieto zmeny, keď sú, keď je taká situácia, zlá, by vám okamžite zabezpečili podstatne viac? Alebo máte politické dohody s niekým, kto vás volí? No ale to nie je fér hra s občanmi Slovenska.
Sulík, Richard, predseda NR SR (2010-09-10):
Prepáčte mi, poprosím pánov, aby dodržali kľud. Ďakujem pekne. Nech sa páči, pokračujte.
Cech, Jozef, poslanec NR SR (2023-11-21):
Ďakujem veľmi pekne za slovo. Ja len toľko. Ľudia si naozaj pamätajú, čo ste dorobili so Slovenskom za tri a pol roka. To je z mojej strany všetko.
Šipoš, Michal, poslanec NR SR (2020-09-22):
Pán predsedajúci, sme v treťom čítaní, otvorte, prosím, rozpravu. (Reakcie z pléna.)
Dostál, Ondrej, poslanec NR SR (2023-03-23):
Tak ja tiež len tri veci poviem. Pán poslanec Kuriak, nikto z poslaneckého klubu SaS nepískal, už sa k tomu priznal kolega z Demokratov a mrzí ma, že, teda druhá poznámka, že sme neviedli vždy tú debatu vo vecnom tóne. Ja som vyslovil vecné výhrady, ja som na nikoho neútočil, ja som nezvyšoval hlas, ja som nikoho neobviňoval, že, že zľahčuje vraždu a ja som nespochybňoval právo mať, mať iný názor. Ja som reagoval na to, čo je obsiahnuté v uznesení, teda hovoril som aj o kontexte, ale hovoril som aj na to, čo je v návrhu uznesenia. Poukázal som na to, že uznesenie Európskeho parlamentu nijako nezasahuje do princípu subsidiarity, nedostal som na to žiadnu odpoveď. Poukázal som na to, že žiadne zovšeobecňovanie, ktoré je uzneseniu Európskeho parlamentu pripisované aj v návrhu uznesenia Národnej rady, ale aj tuto v diskusii, že všetci sme zlí, všetci sme homofóbni, všetci politici sú zlí, celá cirkev je zlá, nič také tam nie je a poukázal som aj na to, že to tá kritika smerujúca k tomu, že LGBTI+ ľuďom sú na Slovensku odopierané niektoré práva, je úplne na mieste, a tie práva, ktoré sú im na Slovensku odopierané, sú v civilizovanom svete úplne bežné, práve po takej odbornej a vedeckej diskusii, po akej volal pán poslanec Šefčík, lebo tak to je. Aj tam prebehla, tam to tiež nebolo, že sto rokov dozadu, aj tam sa to nejako vyvíjalo, aj tam bola k tomu diskusia, bola k tomu odborná diskusia, bola k tomu politická diskusia a dnes sú tam tie práva realitou, aj pokiaľ ide o páry rovnakého pohlavia, dúhové rodiny, aj pokiaľ ide o transrodové osoby. A tretia poznámka, a teda to, čo ma mrzí, ja by som teda dokončil túto druhú poznámku, je, že na tieto moje vecné výhrady som nedostal prakticky žiadnu odpoveď, hoci pani predkladateľka tu sedí celý čas, mohla kedykoľvek vystúpiť s faktickou alebo aj s opakovaným vystúpením. Je tu druhá pani predkladateľka, pani poslankyňa Záborská a opakujem, ja som neútočil na vás. Ja som nehovoril, že ste také alebo onaké. Ja som vecne argumentoval a na svoju vecnú argumentáciu som nedostal žiadnu odpoveď. Tretia, posledná poznámka, na rozdiel od pani poslankyne Kozelovej, nebudem ďakovať tým, ktorí za tento návrh uznesenia nebudú zajtra o jedenástej hlasovať, lebo zajtra o jedenástej nebude o tomto hlasovať nikto, to by som musel poďakovať všetkým, zajtra o jedenástej sa nehlasuje, takže ja sa chcem poďakovať iba tým, ktorí za to nebudú hlasovať v utorok o jedenástej, keď sa o tom hlasovať bude. Ďakujem.
Mičovský, Ján, poslanec NR SR (2021-09-17):
Ďakujem za slovo. Vážený pán predseda, povedali ste niečo o tých jahňatách a vo mne to vyvolalo teraz nejaké spomienky, ktoré naozaj sú hodné možno aj toho, aby som využil tento priestor na poďakovanie. Bol som pred Veľkou nocou pár dní vo funkcii a volal som, keď som zistil teda, že máme taký obrovský problém s jahňatami, nejakých spracovateľov, chovateľov, aj obchodníkov, a hovorím, viete, ja som teraz nejaký Mičovský, som minister a ja by som potreboval, aby ste mi pomohli. A naozaj sa stala taká malá zázračná vec, že tí ľudia, aj keď sme sa ešte v živote nevideli, sme sa dali dohromady a to, čo bolo v roku 2019 realitou, že sa na slovenskom trhu predalo slovom aj písmom 400 kusov jahniat, sa vďaka týmto ľuďom, vďaka tomuto trojuholníku výrobcov, spracovateľov a obchodníkov zmenilo na realitu, ktorá mala tých 8-tisíc kusov vlani a teraz to stúpa tak, že dokonca sme v situácii, že dopyt začína byť väčší ako ponuka. To znamená, že aj tu je práve ten čarovný moment, keď vieme, že tých našich pôdohospodárov a v tomto prípade chovateľov oviec a jahniat musíme podporiť. Dokonca tí spracovatelia po tých rôznych rokovaniach sú dnes takí féroví, teda niektorí, nebudem menovať, lebo sa to asi nepatrí, ale vyjadrujem vďaku tým konkrétnym, ktorí garantujú našim chovateľom, že keby náhodou z nejakých dôvodov neodobrali kontrahované množstvo jahniat, tak za každý kus mu zaplatia, hoc ho neodoberú. To sú naozaj už kroky, ktoré boli pred dvomi-tromi rokmi úplne neočakávané, alebo teda vylúčené. Takže ďakujem tomuto trojuholníku, že to funguje a samozrejme treba pristúpiť nielen k jahňatám, ale tento spôsob, ktorý vyžaduje možno komunikáciu, dohodu a snahu o spoluprácu ako kľúčové slovo, umožňuje robiť malé zázraky na pôdohospodárskom a chovateľskom trhu. Ďakujem.
P. Paška, predseda NR SR: (2009-02-17):
Ešte raz opakujte, pán poslanec, pretože sú tam...
Ľ. Kaník, minister práce, sociálnych vecí a rodiny SR: (2002-11-14):
My prichádzame s radikálnymi zmenami v tejto oblasti, prichádzame s obmedzením hornej hranice sociálnych dávok pre jednu rodinu na 10 500, ktoré drvivo podporuje aj podľa prieskumov verejnej mienky celá populácia na Slovensku. To znamená, že tieto opatrenia sú dobré a môžu priniesť efekt. Spolieham sa na to, že efekt naozaj prinesú a nebude potrebné, aby vláda stavala benzínové pumpy, ako ste možno naznačili alebo sa starala sa o to, kde benzínové pumpy sú, ale aby bolo dostatok impulzov pre podnikateľských sektor, aby bola práca tam,  kde žijú ľudia, aby sa ľudia mali lepšie. Ďakujem.
Jasaň, Viliam, poslanec NR SR (2014-10-15):
Dajte hlasovať o postúpení návrhu zákona do tretieho čítania ihneď.
Vaľová, Jana, poslankyňa NR SR (2016-04-21):
Ďakujem pekne. Ja sa veľmi krátko vyjadrím k tým politickým nomináciám, politickým tričkám. Vážený pán kolega, pred chvíľou ste rozprávali, ako váš program 2020 bol vynikajúco ohodnotený neziskovou organizáciou INEKO. Tak ak hovoríme o politických tričkách a o nomináciách, tak vo vašich radoch sedí pán Jurzyca, ktorý je zakladateľom INEKO. O akých nezávislých veciach vy tu rozprávate? Však si pozrite sponzorov a podporovateľov, ktorí sa volajú nenápadne podporovatelia INEKO, a hneď zistíte, kto sú to sponzori a podporovatelia. Takže vy mi chcete povedať, že INEKO je nezávislé a človek, ktorý ho zakladal, sedí za poslanca SaS? A rozprávate o tom, akí ste nezávislí. Usmievajte sa na mňa, to je pekné. Môžte sa usmievať. To isté Transparency International. Veď si povieme, ktorého poslanca manželka tu sedí, ktorá viedla Transparency International? Kto boli najlepší primátori vo voľbách? Pravicoví primátori. Samozrejme, že SMER musí byť najhorší. Veď mne INEKO napísalo, keď som mala ako primátorka milión tristotisíc prebytok, že Vaľová dopadla najhoršie. A viete, kedy mi to napísali? Tri týždne pred voľbami do samosprávy. A Transparency mi napísali, že mám zlú politiku personálnu, asi som málo SDKÚ prijala. Môžu sa prísť kedykoľvek pozrieť na prijímanie mojich zamestnancov. Všetko je na internete. A viete, kedy mi to napísali? Nie, INEKO mi to napísalo pred parlamentnými voľbami asi dva týždne, že ako Vaľová zle hospodári. Normálne sa ľudia z toho smiali. A Transparency mi napísalo mesiac pred tým, že Vaľová spadla z deväťdesiateho; mesto zo štyridsiateho na deväťdesiate. O akých nezávislých ľuďoch vy tu rozprávate? Kto vás podporuje? Veď sa pozrite na sponzorov a podporovateľov. Veď tu sedí vo vašej rade poslanec Jurzyca, ktorý zakladal INEKO, a vy tu idete rozprávať, ako vás INEKO ocenilo, nezávislá organizácia! Preto som vám povedala poznámku, že nezávislá, ako ste povedal, od vás. Ani od vás nie. Lebo je to váš kolega, ktorý tu rovno sedí a posudzuje... (Prerušenie vystúpenia časomerom.)
V. Veteška, podpredseda NR SR: (2004-09-22):
Pán minister, želáte si vystúpiť? Nech sa páči.
Šutaj Eštok, Matúš, minister vnútra SR (2023-11-16):
Pán poslanec, rozumiem, že sa vám to zdá neobvyklé, ale tento zásah bol absolútne v súlade so zákonom, presne tak sa to robí. Povedzte mi potom, ako to auto chcete zastaviť, že na neho niekto zamáva? Haló, haló, stojte! Navyše, ja to teraz nebudem hovoriť, ale sú tam podozrenia aj z ďalších vecí, že to služobné vozidlo bolo používané na súkromne účely, že nebolo používané iba pre menovanú osobu a tak ďalej. Čiže pokojne sa obráťte aj infozákonom na Úrad inšpekčnej služby, budem veľmi rád, ak vám v zmysle toho rozsahu budú vedieť odpovedať, všetko prebehlo v súlade so zákonom. A ešte raz, pán poslanec, ak to bola akcia úradu krajskej prokuratúry, ktorá požiadala o súčinnosť Úrad inšpekčnej služby, tak kto, ak nie prokurátor, tam mal byť na tom mieste. Kto tam mal byť? Alenka z ríše divov? Alebo kto? Preto prosím aj médiá, aj vás všetkých poslancov, ja všetko rešpektujem. Rešpektujem aj to, že tá nová parlamentná, poslanecká politická kultúra, o ktorej ste hovorili zase vy, kolegovia, je taká, aká je, že ministri ani vláda nemajú ani sto dní na to, aby v kľude zistili, do akého marazmu prichádzame na tie rezorty, ale hovoríte o tej politickej kultúre, že ešte idete vyslovovať nedôveru ministrovi vlády, ktorá nemá schválené programové vyhlásenie. Rešpektujem. Je to vaša politika, vaša nová politická kultúra, ktorú chcete do parlamentu priniesť, máte dobrých učiteľov, Igor Matovič je určite jeden z tých, ktorý má čo naučiť o politickej kultúre, tak vám teda gratulujem. Rešpektujem to, ale buďte aspoň pri tej kritike vecní, ak niečomu nerozumiete, opýtajte sa, ja som tu, môžete prísť za mnou, pán poslanec, ak vám to nie je jasné, aby som vám to vysvetlil, že musí tam ten prokurátor byť, musí byť. Som pripravený, aj keď ma chcete odvolávať, verte mi, môj chrbát je dostatočne široký, aby som tú kritiku ustál. Garantujem vám, že mi nejde o nič iné iba o to, aby aj v Policajnom zbore platil zákon pre každého, aby sme robili to, čo sme hovorili aj pred voľbami aj v strane HLAS, že tu konečne bude právny štát a že budeme pracovať pre ľudí, aby sa im tu lepšie žilo. Ak vy v opozícii s tým máte problém a chcete nám hádzať polená pod nohy, je to štandardná politická kultúra, takú mali v minulosti aj ostatní, len ma trošku mrzí, kolegovia z Progresívneho Slovenska, že ste sa rozhodli tu novú politickú kultúru ešte takto okoreniť, ale chápem. Igor Matovič aj po včerajšom svojom vystúpení, ktoré tu v parlamente mal, nám ukázal asi, že aká tá nová poslanecká, parlamentná kultúra bude (povedané so smiechom). Ja vám k tomuto spojencovi gratulujem a želám vám veľa šťastia. Ďakujem veľmi pekne. (Potlesk.)
Viskupič, Jozef, poslanec NR SR (2012-09-18):
Ďakujem. Téma dane alebo úhrady za služby verejnosti, alebo zástrčkový zákon tu bola aj počas predchádzajúceho volebného obdobia. A ku koncu sa vlastne pristúpilo k tomu, že vzhľadom na zachovanie a predvídanie stavu a spôsobu udržania financovaní médií verejnej služby sa pristúpi k financovaniu z rozpočtu. Myslím si, že to, ako si spomínal, zavedenie, alebo znovuzavedenie, alebo zotrvanie stavu úhrad za služby verejnosti, alebo, i keď to nie celkom je správne, že sa to označuje ako koncesionárske poplatky, koncesionárskych poplatkov je otvorené znova. A stotožňujem sa s tým, že dotýka sa každej jednej domácnosti, ktorá má zavedený elektrický prúd. Zároveň som sa na to pýtal na výbore generálneho riaditeľa. A takisto niektoré mediálne vyjadrenia ministra smerovali k tomu, že nepôjde len o zachovanie platenia koncesionárskych poplatkov v súčasnej výške, pretože výber z koncesií je len 72 mil., je to 75 mil. celkovo, z toho 3 mil. sú na obsluhu toho systému vyberacieho, 72 mil. sa dostáva do RTVS, čo je nedostatočné. Čiže ten spôsob výberu bol nedostatočný doteraz, zachováva sa. A otvára sa jedným dychom téma zvyšovania koncesionárskych poplatkov. Potom sa teda pýtam naozaj, kde je ten predvolebný sľub a deklarovaná 12-percentná skupina ľudí, ktorých sa konsolidačné opatrenia dotknú. Ďakujem.
Bugár, Béla, podpredseda NR SR (2011-09-09):
Ďakujem pekne. Otváram všeobecnú rozpravu a konštatujem, že som dostal písomnú prihlášku viacerých poslancov. Za poslanecký klub SMER – sociálna demokracia teraz vystúpi pán poslanec Ondruš. Potom ešte sú písomne prihlásení – pán poslanec Zajac, pani poslankyňa Tomanová, pán poslanec Burian a Beblavý. Áno, áno, pán poslanec Beblavý. Takže, pán poslanec Ondruš, nech sa páči, máte slovo.
Ďuriš Nicholsonová, Lucia, podpredsedníčka NR SR (2018-03-13):
Ďakujem pekne aj ja. Teraz dávam slovo spravodajcovi, ktorého určil navrhnutý gestorský ústavnoprávny výbor, poslancovi Ježíkovi, aby predniesol spravodajskú informáciu. Nech sa páči.
Glváč, Martin, podpredseda NR SR (2018-09-13):
Ďakujeme. Vyhlasujem rozpravu za skončenú, lebo nikto s faktickými. Končím možnosť prihlásiť sa. Pán navrhovateľ, nech sa páči.
Číž, Miroslav, podpredseda NR SR (2015-09-17):
S faktickou poznámkou sa hlásia pani poslankyňa Tomanová, ale aj pán poslanec Brocka. Pokiaľ je to všetko, uzatváram možnosť prihlásiť sa s faktickou poznámkou. Slovo má pani poslankyňa Tomanová.
Hrnčiar, Andrej, podpredseda NR SR (2017-02-02):
Ďakujem. Ďalšia otázka: pani poslankyňa Viera Dubačová sa pýta ministra životného prostredia Lászlóa Sólymosa. „Ako je možné, že rezort v roku 2000 súhlasil s vybudovaním novej skládky priemyselného odpadu OFZ v Širokej bez sanácie starej skládky pod ňou a vybudovania kapaci...“ Aha... Pani poslankyňa tu nie je. Pán poslanec Martin Fecko je tu. Sa pýta ministerky pôdohospodárstva a rozvoja vidieka Slovenskej republiky Gabriely Matečnej: „V posledných dvoch až troch mesiacoch prišlo viacero podnetov do mojej kancelárie poslanca Národnej rady týkajúcich sa nevyplácania dotácií od nespokojných agropodnikateľov. Čo sa tam udialo? Menia sa pravidlá možnosti čerpania dotácií?“
Pleštinská, Zita, poslankyňa NR SR (2021-04-30):
Ďakujem, pán predsedajúci. Vážený pán minister, chcela by som oceniť vašu odvahu zobrať si práve tento náročný rezort zdravotníctva v čase najhoršej globálnej pandémie COVID-19. Vo vakcinácii chcem oceniť možnosť prihlásiť sa do čakárne už 16 plus, pretože pokladám vakcináciu za svetielko na konci tunela. Vítam, že vašou prioritou bude pacient a bude stredobodom vašej pozornosti. Je tu aj prosba. Pätnásť percent obyvateľov Slovenska sa chce zaočkovať vakcínou Sputnik V. V ich mene vás prosím, aby ste po úspešnom otestovaní vakcíny v Maďarsku začali očkovať čo najskôr. Prajem vám v boji s COVID-19 veľa úspešných rozhodnutí pre záchranu ľudských životov. Rovnako sa chcem poďakovať lekárom, sestrám a záchranárom za ich zodpovednú prácu, za ochranu pacientov, ľudských životov. Verím, že aj oni budú vašou prioritou. Pán minister, dôverujem vám, že úlohy v PVV naplníte odbornosťou lekára a rozhodnosťou generála. K tomu vám prajem veľa zdravia a veľa sily.
Rajtár, Jozef, poslanec NR SR (2016-05-24):
Ďakujem Janke Kiššovej za veľmi dôsledné vysvetlenie tohto, tohto návrhu. Je príznačné, že aj keď selektívne dotácie sú forma nejakej legálnej, legálnej korupcie, legálnej korupcie, tak vláda Roberta Fica, čo bola ešte vláda jednej strany, tak napriek tomu sa snaží od toho utiecť a dištancovať sa a jednoducho to ponechať na individuálneho ministra, aby vždy mohla povedať: sorry, on dotoval tohto, tohto oligarchu, nie my ako vláda, napriek tomu, že je to forma takpovediac teda legálnej, legálnej korupcie. Na druhej strane je takisto veľmi zaujímavé, že strana SMER, ktorá tvrdí, že vysoké dane sú správne, že vysoké dane sú správne, aj tieto dane zvyšovala, zvyšovala firemnú daň v minulom období dosť výrazne, takmer viac ako škandinávske krajiny, tak vlastne tvrdí, že pre firmy a pre podnikateľov je dobré, keď majú nulové dane, preto im odpúšťa dane, tým vybraným svojim alebo nadnárodným korporáciám odpúšťa dane a ešte im pripláca, takže im vlastne dáva negatívnu daň, negatívnu daň, keď štát vlastne platí, platí firme. Zároveň sa teda zvýšili ostatné dane, teda pre všetkých ostatných, okrem vybraných oligarchov a okrem vybraných nadnárodných korporácií. A ja som si pozeral najnovšiu štatistiku, čo sa týka živnostníkov, ktorých ste začali likvidovať v roku 2012, okamžite prakticky svojimi nariadeniami, a od toho roku, od toho roku až do roku 2015 ich ubudlo 59-tisíc. Takže selektívne ste vydotovali oligarchov, nadnárodné korporácie a zničili ste 59-tisíc samoživiteľov. Ďakujem.
Bugár, Béla, podpredseda NR SR (2019-06-26):
Ďalej v rozprave vystúpi pán poslanec Kollár.
Fico, Robert, predseda vlády SR (2017-12-06):
Je tu nejaká strana, ktorá sa nazýva SaS. Prosím vás, najprv si upracte doma a potom kritizujte niekoho iného. Jeden krásny príklad. V roku dvetisíc-, myslím, -päť-šesť, alebo v 2004 až 2006, to bol koniec druhej vlády pána Dzurindu, bol pán Sulík v predstavenstve spoločnosti OLO, 100-percentná spoločnosť z Bratislavy. Čo urobil? Vytiahol pozemok z tejto spoločnosti OLO v hodnote asi 36 mil. korún, prepísal ho na spoločnosť, ktorá patrila pánovi Sulíkovi, Fax Copy, alebo tak nejako sa to volalo, a o rok ten pozemok predal so ziskom 20 mil. korún. To ste kde videli takéto 40-percentné zhodnotenie konkrétneho pozemku?! Ale to je všetko v poriadku, to vy môžte všetko robiť! To je demokratické, lebo to robíte vy! Najprv si pozametajte doma a potom tu vystupujte a hodnoťte niekoho iného, že či niekto takéto niečo urobil, alebo neurobil. Nikto z mojich ministrov nikdy neodpočúval žiadnych novinárov ani vlastné sekretárky, ani kamionistu, neodpočúval ani hovorcov politických strán! Nikto z týchto ministrov nerobil to, čo ste urobili vy, keď ste mali možnosti. Nehovoriac o tom, že vám môžem pripomenúť rok 2012, keď sme preberali po Radičovej vláde štát, tak finančná správa prakticky neexistovala. A to priznal pán Mikloš a ďalší, že sme nemali žiadne informácie o tom, aké boli príjmy, výdavky, čo sa tam všetko stalo. Tam vzniklo obrovské množstvo rôznych podvodov a sme to museli všetci tuná naprávať. Návrh na odvolanie pána ministra podpísal aj pán Kollár. Nuž, viete (ruch a smiech v sále), dámy a páni, ja sa vám čudujem, ja sa vám čudujem, tu v Národnej rade, že rešpektujete, že s takouto minulosťou človek môže byť predseda konkrétneho výboru. Národný bezpečnostný úrad potvrdil vážne podozrenia, pokiaľ ide o dokumenty, pokiaľ ide o obchodovanie s drogami, pokiaľ ide o kontakty na mafiu. Máme tu fotografie, ktoré potvrdzujú veľmi veľkú blízkosť pána Kollára s mafiánskym podsvetím a o praktikách vo vzťahu k mladým dievčatám tu nechcem hovoriť. Prepáčte, poďme sa o týchto veciach baviť otvorene. Takže jednoducho vy nás budete tu poúčať, vy budete moralizovať na našu adresu. Má niekto z mojich ministrov... (Reakcia z pléna. Prerušenie vystúpenia predsedajúcim.)
Jurinová, Erika, podpredsedníčka NR SR (2012-09-14):
Reakciou na faktické poznámky – pán poslanec Hlina, nech sa páči.
Pellegrini, Peter, predseda NR SR (2015-03-17):
Ďakujem pekne. Pani poslankyne, páni poslanci, prezentujme sa a budeme hlasovať o návrhu poslanca na spôsob hlasovania o bodoch, tak (výkriky v sále) ako ich uviedol pán spravodajca. Prezentujeme sa a hlasujme o spôsobe na návrh hlasovania. (Reakcie z pléna.) Poprosím o kľud v rokovacej sále. Nech sa páči. Riadim sa uznesením ústavnoprávneho výboru, nech sa páči. Prezentujme sa a hlasujme (hvizd v sále). (Hlasovanie.) Prítomných 80 poslancov, za hlasovali 2, proti bolo 73, nehlasovali 5. Tento návrh na spôsob hlasovania sme neschválili. Nech sa páči, uveďte ďalej, prosím, hlasovanie.
Laurenčík, Milan, podpredseda NR SR (2021-06-23):
Na vaše vystúpenie evidujem päť faktických poznámok. Uzatváram možnosť prihlásiť sa. S faktickou poznámkou ako prvý vystúpi pán poslanec Martin Beluský.
Š. Kužma, poslanec: (2008-02-06):
Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh v druhom čítaní.
Jurinová, Erika, podpredsedníčka NR SR (2012-11-28):
Ďakujem, pán minister. Na vaše vystúpenie registrujem dve faktické poznámky, pán poslanec Kaník, pán poslanec Přidal. Nech sa páči, pán poslanec Kaník.
Valášek, Tomáš, poslanec NR SR (2021-07-01):
Je veľmi jednoduchá. Viete presne, na čom bola založená. Bavíme sa tu, ten odkaz na karanténu bol, odkaz na rozhodnutie krízového štábu, ak ma čísla nemýlia, 21. 6., prípadne deň predtým. Budem prvý, ktorý povie, po prvé, na rozdiel od našich kolegov fašistov berieme možnosť delta variantu a tie čísla, ktoré ste správne spomenuli, smrteľne vážne, podporujeme opatrenia, ktoré zavádza minister zdravotníctva Slovenskej republiky, ktoré motivujú ľudí k dodatočnému očkovaniu. Zároveň podporujeme, samozrejme, tie oparenia, ktoré by ľudí po návrate z cudziny bez PCR či bez dvojitého očkovania zaviedli do karantény. Jediná naša pointa bola, eKaranténa je predsa logickejší, humánnejší prístup k veci, ak je k dispozícii, prosím, využívajme ju. To bolo celou podstatou vašej, tej mojej otázky. Pán predseda, podpredseda vlády, nebolo tam nič, čo si zakladalo ten dôvod na útok, ale nech sa páči, môžeme v ňom kľudne pokračovať v tejto konverzácii.
Sulík, Richard, predseda NR SR (2011-05-18):
Pán poslanec Matovič.
Karas, Daniel, poslanec NR SR (2024-04-24):
Ďakujem veľmi pekne za slovo, pán predsedajúci. Dovoľte, aby som predniesol spoločnú správu výborov Národnej rady o výsledku prerokovania vládneho návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov a ktorým sa menia a dopĺňajú niektoré zákony, tlač 132. Výbor Národnej rady pre financie a rozpočet ako gestorský výbor podáva Národnej rade túto spoločnú správu. Národná rada uznesením č. 119 z 13. februára 2024 pridelila vládny návrh zákona, tlač 132, týmto výborom Národnej rady: výboru pre financie a rozpočet, ústavnoprávnemu výboru, výboru pre hospodárske záležitosti. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámil v určenej, neoznámili v určenej lehote gestorskému výboru žiadne stanovisko. K predmetnému návrhu zákona zaujali výbory tieto stanoviská. Za prvé, odporúčanie pre Národnú radu schváliť s pozmeňujúcim a doplňujúcimi návrhmi – výbor pre financie a rozpočet, ústavnoprávny výbor, výbor pre hospodárske záležitosti. Z uznesení výborov Národnej rady uvedených pod bodom III tejto správy vyplývajú pozmeňujúce a doplňujúce návrhy, ktoré sú uvedené pod bodom IV tejto spoločnej správy. Gestorský výbor odporúča o návrhoch výborov hlasovať takto: O bodoch spoločnej správy č. 1 až 22 hlasovať spoločne s návrhom gestorského výboru schváliť. Gestorský výbor na základe stanovísk výborov k vládnemu návrhu zákona, tlač 132, odporúča Národnej rade predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov, tlač 132, bola schválená uznesením gestorského výboru č. 64 zo 17. apríla 2024. Týmto uznesením výbor zároveň poveril spoločného spravodajcu Daniela Karasa, aby na schôdzi Národnej rady informoval o výsledku rokovania výborov a navrhol Národnej rade postup pri hlasovaní. Ďakujem, pán predsedajúci, skončil som. Prosím, otvorte rozpravu.
Mazurek, Milan, poslanec NR SR (2019-06-19):
Ďakujem vám krásne.
Podmanický, Ján, poslanec NR SR (2018-10-24):
Teraz budeme hlasovať na návrh pána poslanca Vážneho samostatne o bodoch 2, 3, 5 a 6 spoločnej správy s odporúčaním gestorského výboru schváliť. Upozorňujem však, že ide o pozmeňujúce návrhy, ktoré boli medzičasom na septembrovej schôdzi schválené v iných zákonoch.
Bugár, Béla, podpredseda NR SR (2011-09-07):
Pán minister, nádej umiera posledná. Dávam slovo spravodajcovi, ktorého určil gestorský výbor, výbor pre pôdohospodárstvo a životné prostredie, pánovi poslancovi Petrovi Muránskemu. Nech sa páči.
Náhlik, Peter, poslanec NR SR (2017-09-06):
Vážený pán predseda, v rozprave vystúpil jeden pán poslanec, pán poslanec Jurzyca. Nebol podaný žiaden pozmeňujúci návrh. Prosím, dajme, vážený pán predseda, budeme hlasovať o bodoch zo spoločnej správy 1 až 127 s odporúčaním gestorského výboru schváliť.
Kamenický, Ladislav, poslanec NR SR (2014-07-04):
Ja len veľmi rýchlo, aby som nechal priestor pánu ministrovi. Ivan, ďakujem. Považujem to za, myslím, také skôr odborné vystúpenie a vážim si to, že si nešiel až do, do nejak, silne do tej politickej roviny, aj keď je jasné, že tie postoje máš v niektorých veciach iné ako my. Chcem len upozorniť, že my sme, ty si hovoril, že my sme otvorene nepovedali, že chceme použiť tieto peniaze, ktoré v podstate nám zostanú, tých 236 mil., na riešenie deficitu. Ale je to napísané v podstate v odôvodnení môjho pozmeňovacieho návrhu. Čiže je to určite jeden z cieľov použitia týchto peňazí. Takže tam by som si dovolil nesúhlasiť. A takisto, čo sa týka tých regulovaných odvetví, je jasné, že tam to jedno percento zaváži, ale na druhej strane my riešime aj pokles cien pre obyvateľstvo v týchto regulovaných odvetviach, čo sa týka plynu, možnože v budúcnosti aj elektriky. Takže, takže toľko. Vďaka.
Chren, Martin, poslanec NR SR (2014-12-10):
Ďakujem pekne. Pán predseda, v rozprave vystúpil jeden poslanec, nepadli žiadne procedurálne návrhy, preto prosím podľa § 73 ods. 3 písm. c) hlasovať o postúpení návrhu zákona do druhého čítania.
P. Hrušovský, predseda NR SR: (2004-01-22):
S. Husár, poslanec: Ďakujem. V rozprave k návrhu zákona vystúpilo 7 poslancov, z ktorých podali traja pozmeňujúce návrhy a štyria procedurálne návrhy. Najskôr by som preto, pán predseda, odporučil hlasovať o procedurálnom návrhu pána poslanca Abelovského zhodného s mojím, ktorým sa navrhuje nepokračovať v prerokúvaní tohto návrhu zákona.
Faič, Vladimír, poslanec NR SR (2021-06-24):
Ďakujem. K tomu blahoželaniu sa pripájam aj ja, ale chcem reagovať na pani poslankyňu. Verejná správa nie je, má byť služba pre občana, služba vo verejnom záujme. Najmä. Tá nie je o tom, že je niekto na barikádach a bojuje jeden proti druhému. Tak ste to povedali, že ste na druhej strane barikády. Tie barikády, prosím vás pekne, je treba vo verejnej správe zbúrať a venovať sa tomu, čomu má slúžiť, službe občanovi. A prosil by som naozaj všetkých o pokoj, kľud. Ja som bol účastný druhej etapy reformy verejnej správy. Boli tam ťažké súboje, samozrejme, odborné, ale neprešlo to nikdy do osobných útokov a do vybíjania nejakých politických bodov rôznymi názormi, zámermi nezrealizovanými a stavania do polohy ako, ako niečo, čo tu ešte nikdy nebolo. To nie je cesta. Ďakujem.
Hrušovský, Pavol, podpredseda NR SR (2011-03-24):
Hlasujeme, páni poslanci o návrhu, ktorým rozhodneme o možnosti hlasovať o predložených pozmeňujúcich návrhoch ihneď. (Hlasovanie.) 146 prítomných, 140 za návrh, 5 sa zdržalo, 1 nehlasoval. Návrh sme schválili. Prosím o predloženie ďalšieho návrhu.
Mesterová, Zuzana, poslankyňa NR SR (2024-02-02):
Ďakujem pekne za slovo, pán predsedajúci. Ja plne podpisujem tú časť rozpravy pána Šmilňáka, v ktorej poukázal na to, že je absolútne neprijateľné, aby obžalované osoby napísali zákon samé pre seba a ani sa tu nejak, mám pocit, že nikoho to tu nevyrušuje táto anomália, by som to až nazvala, a ja by som len pripomenula všetkým obžalovaným v tejto pléne, v tomto pléne, že oni ako obžalovaní môžu na svoju obhajobu tvrdiť akékoľvek skutočnosti, dokonca môžu aj zamlčať všetky skutočnosti, ktoré by mohli uškodiť, dokonca môžu aj klamať. No len problém je v tom, že nie za naše peniaze a nie v tomto pléne, to je to, že tá brožúra, ktorú tu bola dnes ráno rozdaná, tak to je vlastne ich obhajoba, ale to na súde treba použiť a ideálne si to zaplatiť z vlastných prostriedkov, nie z nás všetkých a nie tu, súd by mal rozhodnúť. Ďakujem.
Bugár, Béla, podpredseda NR SR (2018-02-06):
Prezentujme sa a hlasujme. (Hlasovanie.) Prítomných 140, za 76, proti 1, zdržalo sa 62 poslancov, 1 nehlasoval. Konštatujem, že vládny návrh zákona sme schválili. Vážené panie poslankyne, páni poslanci, budeme teraz hlasovať a to tajným spôsobom o návrhu na voľby člena Rady pre vysielanie a retransmisiu, tlač 841, a návrhoch na voľbu kandidátov na člena Regulačnej rady, tlač 842. Predtým ešte procedurálne návrhy. Pán poslanec Madej.
Sulík, Richard, predseda NR SR (2011-04-01):
No, pán Jurčík teraz prihlásený nebol preto, lebo rozprava k tomuto bodu bola otvorená a počas rozpravy k tomuto bodu sa Národná rada uzniesla na návrh vášho pána predsedu, že to má pán poslanec Jurčík prečítať ešte raz. Čiže počas rozpravy došlo takéto uznesenie Národnej rady, v rámci tejto rozpravy som pána Jurčíka poveril tým, aby to predniesol teraz. Pán poslanec Somogyi, procedurálny návrh alebo faktická poznámka? Nech sa páči.
Kotleba, Marek, poslanec NR SR (2021-06-16):
Ďakujem za slovo. Marian, ja ti ďakujem, že si spomenul, ako sa robili stíhania na politickú objednávku aj za minulej vlády, pretože dobre si pamätám, koľkokrát ťa kukláči zobrali a zobrali ťa aj napríklad iba tak preventívne a to si niektorí ľudia nevedia predstaviť, ako si sa nachodil do tej budovy ÚBOK-u na Partizánskej ceste ako na klavír a vyšetroval ťa ten vyšetrovateľ, myslím, že to bol nejaký major alebo niečo také a nakoniec mu našli tie spreneverené peniaze priamo v skrini v ÚBOK-u, potom ho aj zavreli. Takže karma je zdarma. A toto všetko, čo si si ty prežil, keby prežili niektorí títo poslanci, ktorí tu sedia, hrajú sa na nejakú národnú myšlienku, tak by na takúto národnú myšlienku zabudli za 5 minút. Pretože 2-3-krát by ich zobrali, niekde predvolali a zabudli by na to, čo vlastne chcú, ako to chcú spraviť a ten ich boj by trval naozaj možno len niekoľko minút. Čiže na toto netreba zabudnúť. A ja ti ďakujem naozaj za to, že celé si toto prežil, že si dotiahol našu stranu do parlamentu, aj keď ten boj je tŕnistý. Ďakujem.
B. Bugár, podpredseda NR SR: (2001-10-17):
(Hlasovanie.) Prítomných je 93 poslancov, za 44, proti 15, zdržalo sa 23, nehlasovalo 11. Konštatujem, že daný návrh uznesenia nebol prijatý. Budeme pokračovať hlasovaním o návrhu poslankyne Národnej rady Slovenskej republiky Kataríny Tóthovej na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 1091), v prvom čítaní. Spravodajcom je pán poslanec Kresák, nech sa páči. Najskôr by sme mali hlasovať o návrhoch podaných podľa ustanovenia § 73 ods. 3 zákona o rokovacom poriadku. Ak takéto návrh neboli, tak nech sa páči.
Hort, Milan, podpredseda NR SR (2011-11-30):
Ďakujem pekne. Zaujmite miesto pre navrhovateľov, pán minister. A teraz dávam slovo spoločnému spravodajcovi zahraničného výboru pánovi poslancovi Jurajovi Drobovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca, máte slovo.
V. Veteška, podpredseda NR SR: (2003-11-06):
Pán poslanec, máte slovo.
Vaľová, Jana, poslankyňa NR SR (2015-05-12):
Ďakujem veľmi pekne. Ja by som vás, pán poslanec, možno, keď vás ľudia počúvajú, tak si myslia, že naozaj ste niekde nad vecou a chcete veci analyzovať, kde čo treba vylepšiť, len mňa trošku zaráža, že tu rozprávate o tom, že veci napadnete vlastne na Ústavnom súde. Ja sa pýtam, či vám nevadilo to, ako pred chvíľou všetci rozprávame, lebo zase poviem, že keď nás ľudia počúvajú, tak majú zmiešané, že hovoríme, že každý sa mohol slobodne rozhodnúť. To vám vtedy nevadilo, keď ste to schvaľovali a ste boli vo vláde. No nie je to vôbec pravda, nie každý sa mohol slobodne rozhodnúť, to umožnila naša vláda. Vy ste dali povinne vstúpiť ľuďom a mladým ľuďom do II. piliera, či zarábali alebo nezarábali. Tak zase nerozprávajte o slobodnom rozhodnutí. Súhlasím s vami, že absolútna spravodlivosť existovať nebude. Možno ste sa mohli pokúsiť o absolútnejšiu spravodlivosť, keď ste boli pri vláde, lebo nerozumiem teraz, keď ste v opozícii a nemáte zodpovednosť, tu prednášate kopu pozmeňovákov. To ste sa mali pokúsiť, keď ste možno boli aj spoluautorom myšlienky II. piliera. A povedzme si zase pravdu, I. pilier už je vlastne, berie, ak sa niečo udeje v II. pilieri, tak berie a ručí I. pilier a ručí celý štát. Ja sa pýtam, ak štátne peniaze idú do II. piliera, ktoré správcujú súkromné správcovské spoločnosti, ktoré s nimi podnikajú, ešte ďalej má ručiť štát za to, že niekto podniká s peniazmi, či budú tie výsledky tých finančných transakcií dobré alebo nie, ale my im to vlastne doplatíme, pretože vy rozprávate o tom, že každý má mať nárok na ten minimálny dôchodok. A nie je to môj výmysel, pretože pre toto ste ma vážne napadli, aj to Jacek Rostowski, ktorý bol známy poľský minister, to povedal. Sú to peniaze štátne, ale súkromný sektor ich iba spravuje. Tak ja sa pýtam, dokedy budeme ručiť za to, že nejaké súkromné správcovské spoločnosti budú zle spravovať niečo a my im budeme doplácať všetkým, aby sme mali rovnaké dôchodky aj tým, ktorí si spravodlivo odvádzajú a čestne a so svojimi peniazmi nehazardujú, do I. piliera? Tak sa nad tým zamyslime. (Prerušenie vystúpenia časomerom.)
Hrnčiar, Andrej, podpredseda NR SR (2018-02-14):
Vážené panie poslankyne, vážení páni poslanci, otváram deviaty rokovací deň 26. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Ján Budaj a Zuzana Zimenová. Pokračujeme v prerušenej rozprave v prvom čítaní o návrhu poslancov Krajčího, Matoviča na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti. Poprosím navrhovateľa, aby zaujal svoje miesto, a takisto spravodajcu. Posledným v poradí z ústne prihlásených rečníkov do rozpravy poslanec je Štefan Zelník, ktorému odovzdávam slovo. (Pokračovanie rokovania o návrhu poslancov Národnej rady Slovenskej republiky Mareka Krajčího a Igora Matoviča na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 838.)
M. Pado, poslanec: (2009-03-10):
A druhá vec, čo sa týka poplatkov, spomenuli ste tu NBS-ku, bolo by veľmi dobré, myslím si, pokiaľ by vstúpila vláda, ak to ešte neurobila, a ministerstvo do komunikácie s Národnou bankou Slovenska, aby ste zistili, prečo Národná banka Slovenska sa takýmto spôsobom vyjadrila k navrhovanej výške poplatkov pre DSS-ky. Čo je vlastne dôvodom pre toto jej stanovisko a podľa toho sa zariadiť a nehodnotiť výšku poplatku na základe toho, čo sa vám zdá alebo čo sa zdá niekomu inému. Pretože ľuďom sa zdajú rôzne veci, od čiernych po ružové sny, a nemusí to byť často, bohužiaľ, pravda a často, chvalabohu, pravda. Takže aj toto by bolo dobré, aby to nebolo na základe nejakých zdaní, ale aby to bolo na základe reálnych čísiel. Ďakujem pekne.
Šuca, Peter, poslanec NR SR (2022-02-23):
Bodka. Ďakujem pekne, skončil som.
Danko, Andrej, predseda NR SR (2018-09-12):
Prosím, prezentujme sa a hlasujme. (Hlasovanie.) Prítomných 141, za 91, proti 19, zdržalo sa 31. Konštatujem, že sme uvedený návrh schválili.
Demian, Jaroslav, poslanec NR SR (2014-11-26):
Pán predseda, teraz budeme hlasovať o bode 9 zo spoločnej správy. Bod 9 má odporúčanie gestorského výboru schváliť, avšak upozorňujem, že v rozprave som podal pozmeňujúci návrh, ktorý rieši uvedenú problematiku komplexnejšie.
Hreha, Štefan, poslanec NR SR (2015-11-10):
Pán predseda, keďže sme odhlasovali body zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Osuský, Peter, poslanec NR SR (2012-06-26):
Ďakujem pekne, pán predsedajúci. Myslím, že pani poslankyňa Nicholsonová úplne pokojne, a ako sa hovorí, bez peny z úst, povedala, kde vidí problém predloženého návrhu, a môžem na prvý aj na poldruhý pohľad, odhliadnuc od pripomienky rezortov, povedať, že nezriedka sa jedná o to, že tie rezorty dostávajú nechcené dieťa. A, samozrejme, argumentovať tým, že na rezortoch sú stovky zamestnancov, je veľmi dobré. Otázka je, či tam je aspoň jeden taký, ktorý to mal v popise práce a vedel, čo to obnáša. A potom vôbec nezáleží na tom, či sú ich tam stovky, ale bude stačiť, ak tam bude zopár, ktorí sú kvalifikovaní a ktorí sa tomu chcú venovať. Samozrejme, rozkazom sa dá prideliť čokoľvek, poznáme tento vojenský termín – „dám ti to rozkazom“, ale ak rezortné pripomienkovanie prinesie to, čo to prinieslo, tak slová o rýchlo šitom návrhu sú absolútne korektné a myslím si, že jeho prešitie pevnejším stehom bude dobré.
Figeľ, Ján, podpredseda NR SR (2012-09-20):
Reakcia na faktické, nech sa páči, pani poslankyňa Žitňanská.
Ďuriš Nicholsonová, Lucia, podpredsedníčka NR SR (2019-06-20):
Doplňujúca otázka? A už ani nezostáva čas. Takže čas určený na hodinu otázok vypršal, preto končím tento bod programu. Vyhlasujem trojminútovú prestávku, kým odídu vážení členovia vlády, a my budeme pokračovať v našom ďalšom programe. (Krátka prestávka.) (Po prestávke.)
Hrnčiar, Andrej, podpredseda NR SR (2019-06-26):
Pán poslanec Zelník.
Šebová, Zuzana, poslankyňa NR SR (2020-03-20):
Sľubujem. (Potlesk.)
Podmanický, Ján, poslanec NR SR (2013-10-29):
Teraz, pán predseda, dajte, prosím, hlasovať o druhom bode návrhu pána poslanca Mihála.
V. Veteška, podpredseda NR SR: (2006-04-19):
K. Džupa, poslanec: Ďakujem, pán podpredseda. Časti, ktoré sa týkajú veterinárnej medicíny, sme veľmi svedomito konzultovali najmä s ministerstvom pôdohospodárstva a s ďalšími odborníkmi, pretože sme nechceli vstupovať do ich kompetencie. Domnievam sa, že vymedzenie pojmov, tak ako sú v navrhnutej novele, kedy právomoc vybrať a ordinovať liek je v rukách veterinárneho lekára, je dobrá dikcia, a takou istou argumentáciou by som práve vedel zargumentovať, že je to na prospech chovateľov, na prospech toho dobytka a v konečnom dôsledku teda aj zvierat, hospodárskych, a v konečnom dôsledku aj spotrebiteľa. Takže musím trvať na tej dikcii, ktorá je v zákone a ktorá vyplýva z pozmeňujúcich a doplňujúcich návrhov, ktoré vznikli na gestorskom výbore. Ďakujem.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 146, za 30, proti 19, zdržalo sa 97 poslancov. Návrh nebol schválený. Teraz prosím pani poslankyňu Simonu Petrík, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 181/2014 Z. z. o volebnej kampani (tlač 1180). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších predpisov , tlač 1180.)
Pčolinský, Peter, podpredseda NR SR (2022-11-29):
Ďakujem pekne. Dávam teraz slovo spoločnému spravodajcovi z výboru pre verejnú správu a regionálny rozvoj, mám tu síce uvedeného pána poslanca Petra Dobeša, ale ten tu nie je a návrh bude uvádzať pani poslankyňa, ospravedlňujem sa, nemám pamäť na mená (reakcia z pléna), Martina Brisudová, pardon, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
V. Palko, minister vnútra Slovenskej republiky: (2003-03-06):
Návrh zákona je v súlade s Ústavou Slovenskej republiky, s inými zákonmi, medzinárodnými zmluvami, ktorými sme viazaní. Návrh zákona stanovuje pre voľby poslancov Európskeho parlamentu systém pomerného zastúpenia s tým, že Slovensko tvorí pre voľby poslancov jeden volebný obvod. Pre Slovenskú republiku bol určený počet 14 poslancov. Návrh upravuje základné princípy volieb, ktoré sa konajú na území Slovenskej republiky, podmienky výkonu volebného práva a organizáciu volieb. Kandidačné listiny budú predkladať politické strany alebo ich koalície. Zoznam oprávnených voličov sa bude vytvárať zo Stáleho zoznamu voličov, ktorý vedú obce, a tento zoznam bude rozšírený o občanov členských štátov EÚ s trvalým pobytom na našom území. Návrh zákona zakotvuje možnosť vysielať politickú reklamu aj v rozhlase a v televízii, ktoré sú prevádzkované držiteľmi licencií. Organizačné zabezpečenie volieb prislúcha ministerstvu vnútra. Zisťovanie výsledkov volieb bude zabezpečovať Štatistický úrad Slovenskej republiky. Vážené dámy, vážení páni, odporúčam predložený návrh schváliť.
Pellegrini, Peter, predseda NR SR (2015-03-17):
Prezentujeme sa hlasujme. (Hlasovanie.) Prítomných 88 poslancov, za hlasovalo 78, zdržali sa 5, nehlasovali 5. Bod sme schválili.
Poliačik, Martin, poslanec NR SR (2018-05-15):
Ďakujem pekne. Ďakujem, Martin, že si vytiahol tú tému porušenia medzinárodného práva v prípade Krymu, treba ju podľa mňa doplniť aj o stále aktívny vojenský konflikt medzi Ukrajinou a Ruskom, ktorý stále prebieha na ukrajinských územiach, stojí Ukrajinu nemalé finančné prostriedky a straty na životoch ukrajinských obyvateľov. A toto, tieto dva dôvody sú dôvody, prečo Ruská federácia nemá hlasovacie práva v Rade Európy, a to je tá téma, o ktorej som hovoril aj predtým, a téma, v ktorej podľa mňa Slovensko by jednoznačne malo sa postaviť na stranu dodržiavania medzinárodného práva, a nie prostredníctvom svojich predstaviteľov lobovať za ruské záujmy. Rusi v tejto situácii nerobia absolútne žiadnu, nevyvíjajú žiadnu aktivitu, z ktorej by sa dala vycítiť nejaká dobrá vôľa. Vydierajú Radu Európy cez peniaze, vydierajú Radu Európy cez svoju pozíciu v rámci geopolitiky, nie sú ochotní priznať absolútne žiadnu chybu na svojej strane a silovo sa chcú natlačiť naspäť a, pán Blaha, a ja neviem, teda že čím som ho urazil dnes, ale, ale presne, presne... (Prerušenie vystúpenia predsedajúcim.)
Pellegrini, Peter, podpredseda NR SR (2020-07-10):
S reakciou na faktické pán poslanec Šefčík.
Kollár, Boris, predseda NR SR (2023-02-07):
Prosím pre opravu. Ďalej pán poslanec, pán podpredseda Blanár. Nech sa páči.
Grendel, Gábor, podpredseda NR SR (2022-02-03):
Pán poslanec Eduard Kočiš.
Danko, Andrej, predseda NR SR (2016-09-06):
Teda môžem brať, že návrh pána poslanca je to isté a nemusím dať ani hlasovať o vašom návrhu, áno? Ďakujem. Pani (hlasy z pléna), pani poslankyňa, môžem vaše vyjadrenie, je to ten istý návrh? Lebo je sama neistota.
M. Lukša, poslanec: (2009-10-21):
Národná rada Slovenskej republiky uznesením č. 1586 pridelila vládny návrh zákona Výboru Národnej rady pre financie, rozpočet a menu, ústavnoprávnemu výboru, Výboru Národnej rady pre hospodársku politiku a Výboru Národnej rady pre pôdohospodárstvo, životné prostredie a ochranu prírody. Uvedené výbory prerokovali predmetný vládny návrh zákona v stanovenom termíne. K predmetnému vládnemu návrhu zákona zaujali výbory Národnej rady tieto stanoviská: Odporúčajú pre Národnú radu návrh schváliť s pozmeňujúcimi a doplňujúcimi návrhmi. Gestorský výbor odporúča o návrhu výborov Národnej rady, ktoré sú uvedené v spoločnej správe, hlasovať takto: o bodoch spoločnej správy 1 až 5, 7 až 16 a 18 hlasovať spoločne s návrhom gestorského výboru schváliť ich, o bodoch spoločnej správy 6, 17 hlasovať spoločne s návrhom gestorského výboru neschváliť ich. Gestorský výbor na základe stanovísk výborov k vládnemu návrhu zákona odporúča Národnej rade vládny návrh zákona schváliť s pozmeňujúcimi a doplňujúcimi návrhmi.  Ďakujem, pán predsedajúci, skončil som.
Jurinová, Erika, podpredsedníčka NR SR (2015-10-01):
Ďakujem, pán poslanec. Na vaše vystúpenie je jedna faktická poznámka. Uzatváram možnosť prihlásiť sa. Nech sa páči, pán poslanec Kadúc.
M. Hort, podpredseda NR SR: (2008-09-10):
Teraz nasleduje prvé čítanie o vládnom návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov a o zmene a doplnení niektorých zákonov . Vládny návrh zákona ste dostali ako tlač 719 a návrh na jeho pridelenie na prerokovanie výborom je v rozhodnutí č. 744. Pán podpredseda vlády, prosím, ujmite sa slova aj v tomto prípade a uveďte vládny návrh zákona. Nech sa páči. (Reakcia z pléna.) Tlač 719. Š. Harabin, podpredseda vlády SR a minister spravodlivosti SR: Ďakujem za slovo, pán podpredseda. Vážené dámy, vážení páni, na rokovanie Národnej rady predkladám v súlade s Plánom legislatívnych úloh vlády SR návrh zákona, ktorým sa mení a dopĺňa zákon č. 757/2004 Z. z. o súdoch. Účelom navrhovanej právnej úpravy je v prvom rade reagovať na praktické problémy aplikačnej praxe a nedostatky platnej právnej úpravy v oblasti štatusových záležitostí sudcov, organizácií správy a riadenia súdov, a to v záujme vytvorenia vhodných podmienok a zákonných predpokladov v oblasti riadenia a správy súdov za účelom efektívnejšieho výkonu súdnictva, ako aj celkového urýchlenia súdneho konania a riadenia rezortu spravodlivosti. Návrh zákona ďalej reaguje na nutnosť prispôsobenia textu právnej úpravy o probačných a mediačných úradníkoch novým trestným kódexom, ako aj úpravy niektorých základných nedostatkov tohto zákona. V tomto prípade ide skôr o legislatívnotechnickú úpravu. Úprava v oblasti postavenia súdnych úradníkov vychádza jednak z požiadaviek aplikačnej praxe a taktiež súvisí s pripravovanou novelou zákona č. 548/2003 Z. z. o justičnej akadémii. Účelom novelizácie zákona č. 514/2003 Z. z. o zodpovednosti za škodu spôsobenú pri výkone verejnej moci je reagovať na poznatky súdov a iných orgánov verejnej moci o nedostatkoch platnej právnej úpravy a jej možných negatívnych dôsledkoch na rozhodovanie a nezávislosť súdnej moci. Novela zákona o sídlach a obvodoch súdov sa týka úpravy súdu s pôsobnosťou vo veciach starostlivosti o maloletých týkajúcich sa neoprávneného premiestnenia alebo zadržania maloletého dieťaťa. Návrh zákona bude mať dopady na verejné financie v rozsahu, ktorý je vyjadrený v príslušnej doložke. Návrh zákona nebude mať vplyv na hospodárenie podnikateľskej sféry, na zamestnanosť a na životné prostredie. Návrh zákona je v súlade s Ústavou Slovenskej republiky, právom Európskych spoločenstiev a Európskej únie, zákonmi a ďalšími všeobecnými záväznými právnymi predpismi a medzinárodnými zmluvami, ktorými je Slovenská republika viazaná . Návrh zákona bol vládou 20. augusta 2008 schválený. Ďakujem za slovo.
Nicholsonová, Lucia, podpredsedníčka NR SR (2016-05-19):
Pán poslanec Heger, nech sa páči.
P. Hrušovský, predseda NR SR: (2004-11-30):
M. Maxon, poslanec: Ďakujem pekne za slovo. Vážený pán predseda, vážené panie poslankyne, dovoľte mi, aby som predložil návrh na zaradenie osobitného bodu rokovania Národnej rady Slovenskej republiky s návrhom na prijatie uznesenia Národnej rady Slovenskej republiky, v ktorom Národná rada Slovenskej republiky žiada vládu Slovenskej republiky predložiť na januárovú schôdzu Národnej rady Slovenskej republiky správu o dôsledkoch živelnej pohromy na území Slovenskej republiky s dôrazom na Vysoké Tatry a s predbežnými návrhmi na riešenie dôsledkov živelnej pohromy na území Slovenskej republiky.
Číž, Miroslav, doterajší podpredseda NR SR (2010-07-08):
Pán poslanec Martin Glváč.
Laššáková, Jana, podpredsedníčka NR SR (2015-09-22):
Pán poslanec Mikloško, nech sa páči.